Ovo je članak o drevnom grčkom gradu. Za istoimeni grčki mitološki lik v. Megara (mitologija).

**Megara** (grčki: Μέγαρα ('Velike kuće')) je grad (23.032 stanovnika godine 2001.) u Atici u Grčkoj. Nalazi se u sjevernom dijelu Korintske prevlake nasuprot otoka Salamine, koji je u drevno doba pripadao Megari, a kasnije ga je preuzela Atena.

Historija
---------

Megara je bila jedna od četiri oblasti Atike, utjelovljena u četiri mitska sina kralja Pandiona II, od koga je Nisos bio vladar Megare. Megara je također bila trgovačka luka, a narod koristio brodove i bogatstvo kako bi stekao prednost nad vojskama susjednih polisa. Imala je dvije luke , Pegae, na zapadu i Korintskom zaljevu i Nisaeau, na istoku i Saronskom zaljevu Egejskog mora.

U historijsko doba je Megara bila rani vazal Korinta, u čije ime su kolonisti Megare osnovali Megaru Hyblaeu, mali *polis* sjeverno od Sirakuze na Siciliji. Megara je potom vodila s Korintom rat za nezavisnost, i kasnije (cca. 667. pne.) osnovala Bizantij, isto kao i Kalhedon. 

U peloponeskom ratu (cca. 431. pne.-404. pne.), Megara je bila saveznica Sparte. Megarski ukaz se smatra jednim od "uzroka" tog rata. ("Ancient Greece: A Political, Social, and Cultural History" Pomeroy, Burstein, Donlan, Roberts; OUP 1999)

Najpoznatiji građanin Megare u antici bio je Byzas. Megaranci su u prošlosti bili poznati po svojoj sklonosti da grade i bogato ukrašavaju hramove. Sv. Jeronim je 409. godine (pismo cxxiii.15 ) pisao "Postoji uzrečica o Megarcima... 'Grade kao da će živjeti vječno; žive kao da će umrijeti sutra.'"

Općina Megara
-------------

Danas se Megara smatra predgrađem Atene. Oko 28.195 stanovnika živi opžini. Nalazi se oko 42 km zapadno od Atene u prefekturi Zapadna Atika, a povezana je auto-cestom za Peloponez, Zapadnu Grčku i Atenu. Također je vezana uz prigradsku željeznicu. Megara se nalazi u ravnici Megaris. Ima najveću površinu od svih općina u periferiji Atika, kao i najveći broj stanovnika Zapadne Atike. Lokalnom ekonomijom je dominirala poljoprivreda sve do masovne izgradnje stambenih objekata 1960-ih i 1970-ih. 

3 km južno od Megare je naselje Pachi, poznato po ribljim restoranima. Nea Peramos je susjedni grad na istoku, a Kakia Skala na zapadu. Na jugu je vojni aerodrom. Južno od Megare je Megarski zaljev. Najveća naselja u općini su Kinéta (1972), Spárta (712), Vlycháda (694) i Aigeiroúses (479).

Komune
------

* Kineta
* Sparta

Stanovništvo kroz historiju
---------------------------

| Godina | Stanovništvo komune | Promjena | Stanovništvo općine |
| --- | --- | --- | --- |
| 1981. | 20.814 | - |  |
| 1991. | 20.403 | -411/-1,97% | 25.061 |
| 2001. | 23.032 | 2.629/12,89% | 28.195 |

Vanjske veze
------------

***Megara*** na Wikimedijinoj ostavi

* GTP - Ancient Megara
* GTP - Megara
* GTP - Municipality of Megara
* Indexmundi - Megara
* **Karte i aviosnimke:**
	+ Geographical coordinates: 37°59′40″N, 23°20′18″E
	+ Mapquest - Megara

  
  
  


|  |  |  |
| --- | --- | --- |
| **Sjeverozapad:** Korintski zaljev | **Sjever:** Vilia i Mandra | **Sjeveroistok:** Mandra |
| **Zapad:** Loutraki i Agioi Theodoroi | **Megara** | **Istok:** Nea Peramos |
|  | **Jug:** Saronski zaljev, Megarski zaljev (SE) |  |

V. također
----------

* Zajednice Atike



1. ↑  „Basic Characteristics". *Ministry of the Interior*. www.ypes.gr. Pristupljeno 07. 08. 2007.